**ZMLUVA O POSKYTOVANÍ SLUŽIEB**

uzavretá podľa § 269 ods. 2 Obchodného zákonníka

medzi

**Objednávateľom**:

|  |  |  |
| --- | --- | --- |
| Názov a sídlo | : |  **Bytový podnik mesta Košice, s.r.o.,** Južné nábrežie 13, 042 19 Košice |
| V zastúpení | : |  **Ing. Peter Vrábel, PhD.** – konateľ spoločnosti |
| Bankové spojenie | : |  VÚB, a.s. Košice |
| Číslo účtu | : |  3072566955/0200 |
| IBAN | : |  SK 5102000000003072566955 |
| IČO | : |  44 518 684 |
| IČ DPH  | : |  SK 2022722075 |
| Osoba oprávnená jednať v technických veciache-mail  | : | Ing. Matúš Dorov matus.dorov@bpmk.sk |

**a**

**Poskytovateľom**:

|  |  |  |
| --- | --- | --- |
| Názov a sídlo | : |  |
| V zastúpení | : |   |
| Bankové spojenie | : |   |
| Číslo účtuIBAN:  | :: |    |
| IČO | : |   |
| IČ DPH  | : |   |
| Osoba oprávnená jednať v technických veciache-mail : | : |   |

**Preambula**

Zmluva sa uzatvára s úspešným uchádzačom vo verejnom obstarávaní na predmet zákazky: **„Kanalizačné služby pre potreby BPMK, s.r.o.“** – postupom podľa § 117 v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**I.**

**Účel a povaha zmluvy**

1. Účelom tejto zmluvy je upraviť vzájomné vzťahy pri poskytovaní kanalizačných služieb podľa súčasne platných právnych predpisov, technických noriem a predpisov.
2. Poskytovateľ vykonáva kanalizačné služby na základe predmetu činnosti spoločnosti zapísanej v obchodnom registri.

**II.**

**Predmet plnenia**

1. Predmetom tejto zmluvy je vykonanie kanalizačných služieb pre objekty v správe alebo nájme Bytového podniku mesta Košice, s.r.o. v rozsahu podľa pokynov a požiadaviek objednávateľa, v súlade s platnými právnymi predpismi a technickými normami. Požadovaný rozsah poskytovaných služieb je podrobne vyšpecifikovaný v Prílohe č. 1 – Cenový návrh a pozostáva z nasledovných činností:
2. tlakové čistenie kanalizačných potrubí,
3. saco-kanalizačné čistenie kanalizačných potrubí, šácht, septikov a vysatie už vyrazených splaškov,
4. odsávanie odlučovača tukových látok (lapolov) z kuchynských prevádzok,
5. monitoring - diagnostika potrubí vrátane CD záznamu z monitoringu a vypracovanie správy po monitoringu – diagnostike potrubí,
6. čistenie vpustí, dažďových zvodov,
7. doprava a uloženie odpadu na skládku,
8. dopravné náklady techniky zabezpečujúcej kanalizačné služby.

Poskytovateľ pred poskytnutím služby zabezpečí fyzické obhliadky kanalizačných potrubí, žúmp, šácht a pod.

1. Cena za uloženie odpadu zo saco-kanalizačného čistenia, resp. odsávania bude prepočítaná na základe vážneho lístka zo skládky odpadov, na ktorom bude uvedená presná hmotnosť uloženého odpadu a kategória odpadu odvezeného na skládku. Objednávateľ si vyhradzuje právo podľa vlastnej potreby objednávať aj podobné kanalizačné služby, ako sú vyšpecifikované v Prílohe č. 1 – Cenový návrh.

**III.**

**Práva a povinnosti zmluvných strán**

1. Poskytovateľ sa zaväzuje poskytnúť predmet zmluvy v súlade s požiadavkami objednávateľa, zabezpečovať predmet tejto zmluvy riadne a včas, v lehote **do dvoch (2) pracovných dní** od doručenia písomnej objednávky, zabezpečovať predmet tejto zmluvy vo vlastnom mene a na vlastnú zodpovednosť. V prípade havarijnej situácie je objednávateľ oprávnený zadať poskytovateľovi aj telefonickú objednávku, pričom písomnú objednávku je povinný doručiť **do dvoch (2) pracovných dní** od nahlásenia telefonickej požiadavky. V mimoriadnych prípadoch, kedy sa vyžaduje príprava alebo postup pred poskytnutím predmetu zmluvy dlhší ako lehota **dvoch (2) pracovných dní**, určí objednávateľ po dohode s poskytovateľom vo svojej objednávke presnú požadovanú lehotu na poskytnutie predmetu zmluvy.

Objednávku je možné doručiť aj na e-mail poskytovateľa uvedený v záhlaví tejto zmluvy. V prípade havarijného stavu je poskytovateľ povinný službu dodať v rámci pracovnej doby od 7:00 hod do 15:00 hod v lehote **do troch (3) hodín** a po pracovnej dobe a cez víkend v lehote **do šiestich (6) hodín**.

1. Zodpovedný zástupca poskytovateľa, ktorý ho bude zastupovať vo vzťahu k objednávateľovi: ................................ .
2. Poskytovateľ zodpovedá za to, že práceneschopnosť, čerpanie dovoleniek, ani iná neprítomnosť jeho zamestnancov neovplyvnia plnenie tejto zmluvy.
3. Objednávateľ umožní poskytovateľovi prístup do jeho objektov, alebo do objektov jemu zverených, na vykonanie predmetu zmluvy v termíne poskytovania predmetu zmluvy podľa konkrétnej objednávky a preukáže sa oprávnením poskytovateľa.
4. Poskytovateľ zabezpečí kanalizačnú techniku, stroje a zariadenia, ktoré sú potrebné pre plnenie tejto zmluvy.
5. O poskytovaní kanalizačných služieb bude poskytovateľ predkladať objednávateľovi súpisy vykonaných prác, ku ktorým sa písomne vyjadrí objednávateľ najneskôr do 5 pracovných dní od predloženia (postačí aj e-mailom). Ak sa v uvedenej lehote objednávateľ nevyjadrí, platí, že so súpisom súhlasí. Súpis prác bude podkladom pre vyhotovenie faktúry poskytovateľom a bude tvoriť prílohu každej faktúry.
6. Poskytovateľ sa zaväzuje kanalizačné služby vykonávať s maximálnou odbornou starostlivosťou a dbať na to, aby nedošlo k poškodeniu majetku objednávateľa.
7. Poskytovateľ zodpovedá za všetky škody, ku ktorým dôjde v dôsledku jeho činnosti, ako aj zanedbaním povinností po skončení prác, ktoré sa zaväzuje nahradiť objednávateľovi v plnej výške.
8. Objednávateľ sa zaväzuje poskytnúť spolupôsobenie potrebné na riadne plnenie predmetu zmluvy a sprístupniť, resp. zapožičať poskytovateľovi potrebné dokumenty pred poskytnutím služby (napr. projektovú dokumentáciu potrubí a sietí a pod.).
9. Poskytovateľ ručí za to, že predmet plnenia je v čase jeho odovzdania objednávateľovi bez akýchkoľvek vád a nedostatkov.
10. Reklamácie vád predmetu plnenia tejto zmluvy je objednávateľ povinný oznámiť poskytovateľovi bezodkladne, najneskôr **do troch (3) pracovných dní**, a to aj na e-mail .
11. Poskytovateľ sa zaväzuje prípadné vady odstrániť okamžite, najneskôr **do dvoch (2) pracovných dní** od uplatnenia reklamácie.
12. Pracovníci poskytovateľa sú povinní odovzdať všetky veci nájdené na miestach výkonu práce určenému zamestnancovi poskytovateľa a súčasne mu oznámiť všetky zistené závady a poškodenia.
13. Poskytovateľ sa zaväzuje dodržiavať všeobecné podmienky a zásady v oblasti ochrany pred požiarmi v zmysle zákona č. 314/2001 Z. z. v platnom znení, ako aj v oblasti bezpečnosti a ochrany zdravia pri práci v súlade so zákonom NR SR č. 124/2006 Z. z. v platnom znení.

**IV.**

**Cena a platobné podmienky**

1. Cena za predmet tejto zmluvy je dohodnutá zmluvnými stranami a je v súlade so zákonom č. 18/1996 Z. z. o cenách v znení neskorších predpisov a s vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov. **Zmluvné strany sa dohodli, že objednávateľ, za vykonané činnosti uhradí poskytovateľovi cenu v zmysle cenovej ponuky, ktorá tvorí Prílohu č. 1 – Cenový návrh.**
2. Ceny za poskytovanie služby vymedzenej v čl. II. tejto zmluvy budú stanovené na základe Cien podľa Prílohy č. 1. tejto zmluvy (Cenový návrh). V cene sú zahrnuté všetky náklady poskytovateľa spojené s plnením predmetu zmluvy.
3. Cenu za poskytnutie služby uhradí objednávateľ' na základe vystavenej faktúry, ktorú poskytovateľ vystaví po poskytnutí služieb a doručí ju objednávateľovi. Lehota splatnosti faktúry je 60 dní odo dňa jej doručenia objednávateľovi. Objednávateľ si vyhradzuje právo vrátiť faktúru v prípade, že nemá všetky náležitosti daňového dokladu, alebo nebude po vecnej alebo formálnej stránke správne vyhotovená. Nová lehota splatnosti začne plynúť dňom doručenia správne vyhotoveného daňového dokladu objednávateľovi.
4. Objednávateľ neposkytuje poskytovateľovi preddavok, ani zálohovú platbu.
5. K cene bude pripočítaná DPH podľa platných právnych predpisov.

**V.**

**Povinnosť mlčanlivosti**

1. Poskytovateľ vyhlasuje, že zachová mlčanlivosť o všetkých dôverných informáciách objednávateľa, s ktorými sa pri vykonávaní diela zoznámi. Dôvernými informáciami sa rozumejú všetky skutočnosti osobnej alebo obchodnej povahy súvisiace s činnosťou objednávateľa alebo s jeho zákazníkmi, ktoré nie sú verejne bežne dostupné, a ktoré majú byť podľa zákona alebo podľa vôle objednávateľa utajené. Poskytovateľ sa týmto objednávateľovi zaväzuje, že nikomu neprezradí, nesprístupní ani nikomu nedovolí zmocniť sa vyššie uvedených dôverných informácií, a že tieto informácie nepoužije pre vlastný prospech alebo na akékoľvek iný účel. Túto povinnosť má poskytovateľ aj vtedy, ak zabezpečí vykonávanie diela inou osobou.

**VI.**

 **Zmluvné sankcie**

1. Poskytovateľ je oprávnený požadovať od objednávateľa zaplatenie úroku z omeškania vo výške 0,04 % z fakturovanej sumy za každý i začatý deň omeškania v prípade nezaplatenia faktúry v rámci lehoty splatnosti podľa čl. IV. bod 4 zmluvy.
2. V prípade omeškania poskytovateľa s poskytnutím plnenia jeho záväzku v dohodnutej lehote má objednávateľ právo požadovať od poskytovateľa zaplatenie zmluvnej pokuty vo výške **20 €** za každý deň omeškania s plnením.
3. Objednávateľ je oprávnený požadovať od poskytovateľa zaplatenie zmluvnej pokuty vo výške **20 €** za každú vadu, v prípade nesplnenia povinnosti odstrániť tieto v lehote uvedenej v čl. III bod 11 tejto zmluvy.

**VII.**

**Doba trvania zmluvy**

1. **Táto zmluva sa uzatvára na obdobie 24 mesiacov odo dňa účinnosti tejto zmluvy, resp. do vyčerpania vysúťaženého finančného limitu ................... EUR bez DPH podľa toho, ktorá skutočnosť nastane skôr.**
2. Každá zo zmluvných strán je oprávnená okamžite odstúpiť od zmluvy v prípade, že bude porušená akákoľvek podstatná povinnosť vyplývajúca z tejto zmluvy. Okamžité odstúpenie od zmluvy musí byť písomne oznámené druhej zmluvnej strane. Zmluvné strany sa dohodli za podstatné povinnosti považovať všetky povinnosti vyplývajúce z tejto zmluvy, resp. zo zákona.
3. Táto zmluva zaniká splnením podmienky podľa bodu 1. tohto článku.
4. Zmluva môže zaniknúť aj dohodou zmluvných strán.
5. Každá zo zmluvných strán je oprávnená túto zmluvu vypovedať bez uvedenia dôvodu, pričom zmluvné strany sa dohodli na výpovednej dobe **dva (2) mesiace**, ktorá začína plynúť nasledujúci mesiac po doručení výpovede v súlade s touto zmluvou.
6. Na účely tejto zmluvy sa za riadne doručenú považuje každá zásielka zaslaná zmluvnej strane na adresu uvedenú v tejto zmluve, a to aj v prípade, keď dotknutá zmluvná strana ako adresát odmietne prevziať zásielku alebo uplynie lehota na odber. V takom prípade nastanú účinky doručenia **na tretí (3.) deň** od uloženia zásielky. V prípade, že adresát nie je známy, adresa nie je skutočná alebo sa z akéhokoľvek dôvodu zásielku nepodarí doručiť druhej zmluvnej strane, právne účinky nastávajú dňom, kedy sa zásielka vrátila späť odosielateľovi.

**VIII.**

**Záverečné ustanovenia**

1. Zmluva je vyhotovená v **štyroch (4)** vyhotoveniach, pričom každá zo zmluvných strán obdrží **dve (2)** vyhotovenia.
2. Meniť a dopĺňať ustanovenia tejto zmluvy je možné formou dodatkov a to písomnou formou s vyznačením zmien a úprav, so súhlasom oboch strán, podpísaných štatutárnymi zástupcami. Dodatky budú neoddeliteľnou súčasťou tejto zmluvy. Všetky úpravy a zmeny musia byť vyhotovené v **štyroch (4)** vyhotoveniach.
3. Pokiaľ' v tejto zmluve nie je dojednané iné, riadia sa právne vzťahy zmluvných strán Obchodným zákonníkom, podporne Občianskym zákonníkom.
4. Zmluva nadobúda platnosť dňom podpisu obidvoma zmluvnými stranami, účinnosť nadobúda podľa § 47a ods. 1 zákona č. 40/1964 Zb. Občiansky zákonník v znení neskorších predpisov dňom nasledujúcim po dni jej zverejnenia na webovej stránke objednávateľa www.bpmk.sk.
5. Osoby konajúce za zmluvné strany vyhlasujú, že sú spôsobilé na právne úkony a sú spôsobilé konať za zmluvné strany. Zmluvné strany si túto dohodu prečítali, jej obsahu porozumeli a na znak súhlasu podpísali. Svojim podpisom potvrdzujú, že túto uzatvorili dobrovoľne, slobodne, vážne a že nebola uzatvorená v tiesni a za nápadne nevýhodných podmienok.
6. Neoddeliteľnou súčasťou tejto zmluvy je **Príloha č. 1 – Cenový** **návrh**.

V Košiciach, dňa: ........................ V .........................., dňa: ........................

(Za objednávateľa) (Za poskytovateľa)

.................................................. ...............................................

**Ing. Peter Vrábel, PhD.** – konateľ

Bytový podnik mesta Košice, s.r.o.